text: Lors i est Durbans acorus,
   À lui est maintenant venus.
   Doucement le reconforta.
   Bien voit que meschief de cuer a,
   PageV02P059
   Mais ne volt pas enquerre à lui
   Pour quoi il avoit cel anui ;
   Car ne sot s'il li desplairoit
   Se de ce enquerre vouloit
   Dont ses anuis li naist et muet.
   Pour ce enquerre ne li vuet,
   Ains l'a entre ses II bras pris :
   "Séés vous," fait il, "dous amis :
   Laissiez nous I pou reposer."
   Cléomadès à regarder
   Le prist, I pou se hontoia
   Que en si fait point trouvé l'a.
  